Απόφαση της Μεικτής Επιτροπής του ΕΟX

αριθ. 25/2003

της 14ης Μαρτίου 2003

για την τροποποίηση του παραρτήματος Ι (Κτηνιατρικά και φυτοϋγειονομικά ζητήματα) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα Ι της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 157/2002 της 6ης Δεκεμβρίου 2002(1).

(2) Η απόφαση 2002/8/ΕΚ της Επιτροπής, της 28ης Δεκεμβρίου 2001, για τη θέσπιση των μεθόδων γενετικής ταυτοποίησης των καθαρόαιμων βοοειδών αναπαραγωγής και για την τροποποίηση των αποφάσεων 88/124/EΟΚ και 96/80/ΕΚ(2) πρέπει να ενσωματωθεί στη συμφωνία.

(3) Η απόφαση 2002/35/ΕΚ της Επιτροπής, της 16ης Ιανουαρίου 2002, για τροποποίηση της απόφασης 2001/783/ΕΚ για τις ζώνες προστασίας και εποπτείας σε σχέση με τον καταρροϊκό πυρετό του προβάτου στην Ιταλία(3) πρέπει να ενσωματωθεί στη συμφωνία.

(4) Η οδηγία 2002/4/ΕΚ της Επιτροπής, της 30ής Ιανουαρίου 2002, περί της εγγραφής σε μητρώα των μονάδων στις οποίες διατηρούνται όρνιθες ωοπαραγωγής που καλύπτονται από την οδηγία 1999/74/ΕΚ του Συμβουλίου(4) πρέπει να ενσωματωθεί στη συμφωνία.

(5) Η απόφαση 2002/160/ΕΚ της Επιτροπής, της 21ης Φεβρουαρίου 2002, για την τροποποίηση του παραρτήματος Δ της οδηγίας 90/426/EΟΚ του Συμβουλίου σχετικά με τις διαγνωστικές δοκιμασίες για την αφρικανική πανώλη των ιπποειδών(5) πρέπει να ενσωματωθεί στη συμφωνία.

(6) Η απόφαση 2002/189/ΕΚ της Επιτροπής, της 5ης Μαρτίου 2002, για τροποποίηση της απόφασης 2001/783/ΕΚ για τις ζώνες προστασίας και εποπτείας σε σχέση με τον καταρροϊκό πυρετό του προβάτου στην Ιταλία(6) πρέπει να ενσωματωθεί στη συμφωνία.

(7) Η παρούσα απόφαση δεν εφαρμόζεται στην Ισλανδία και στο Λιχτενστάιν,

ΑΠΟΦΑΣΙΖΕΙ:

Άρθρο 1

Το κεφάλαιο Ι του παραρτήματος I της συμφωνίας τροποποιείται ως εξής:

1. Μετά το σημείο 29 (Απόφαση 96/510/ΕΚ της Επιτροπής) παρεμβάλλεται το ακόλουθο σημείο στο μέρος 2.2:

"30. 32002 D 0008: Απόφαση 2002/8/ΕΚ της Επιτροπής, της 28ης Δεκεμβρίου 2001, για τη θέσπιση των μεθόδων γενετικής ταυτοποίησης των καθαρόαιμων βοοειδών αναπαραγωγής και για την τροποποίηση των αποφάσεων 88/124/EΟΚ και 96/80/ΕΚ (ΕΕ L 3 της 5.1.2002, σ. 53)."

2. Στα σημεία 6 (Απόφαση 88/124/ΕΟΚ της Επιτροπής) και 27 (απόφαση 96/80/ΕΚ της Επιτροπής) προστίθεται το ακόλουθο κείμενο στο μέρος 2.2:

", όπως τροποποιήθηκε από:

- 32002 D 0008: Απόφαση 2002/8/ΕΚ της Επιτροπής, της 28ης Δεκεμβρίου 2001 (ΕΕ L 3 της 5.1.2002, σ. 53)."

3. Στο σημείο 22 προστίθεται το ακόλουθο κείμενο (Απόφαση 2001/783/ΕΚ της Επιτροπής) στο μέρος 3.2:

", όπως τροποποιήθηκε από:

- 32002 D 0035: Απόφαση 2002/35/ΕΚ της Επιτροπής, της 16ης Ιανουαρίου 2002 (ΕΕ L 15 της 17.1.2002, σ. 31),

- 32002 D 0189: Απόφαση 2002/189/ΕΚ της Επιτροπής, της 5ης Μαρτίου 2002 (ΕΕ L 63 της 6.3.2002, σ. 26)."

4. Στο σημείο 3 προστίθεται η ακόλουθη περίπτωση (Οδηγία 90/426/ΕΟΚ του Συμβουλίου) στο μέρος 4.1:

"- 32002 D 0160: Απόφαση 2002/160/ΕΚ της Επιτροπής της 21ης Φεβρουαρίου 2002 (ΕΕ L 53 της 23.2.2002, σ. 37)."

5. Μετά το σημείο 1 (Απόφαση 94/96/ΕΚ της Επιτροπής) παρεμβάλλεται το ακόλουθο σημείο στο μέρος 9.2:

"2. 32002 L 0004: Οδηγία 2002/4/ΕΚ της Επιτροπής, της 30ής Ιανουαρίου 2002, περί της εγγραφής σε μητρώα των μονάδων στις οποίες διατηρούνται όρνιθες ωοπαραγωγής που καλύπτονται από την οδηγία 1999/74/ΕΚ του Συμβουλίου (ΕΕ L 30 της 31.1.2002, σ. 44)."

Άρθρο 2

Τα κείμενα της οδηγίας 2002/4/ΕΚ και των αποφάσεων 2002/8/ΕΚ, 2002/35/ΕΚ, 2002/160/ΕΚ και 2002/189/ΕΚ στη νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 15 Μαρτίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(7).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 14 Μαρτίου 2003.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 38 της 13.2.2003, σ. 3.

(2) ΕΕ L 3 της 5.1.2002, σ. 53.

(3) ΕΕ L 15 της 17.1.2002, σ. 31.

(4) ΕΕ L 30 της 31.1.2002, σ. 44.

(5) ΕΕ L 53 της 23.2.2002, σ. 37.

(6) ΕΕ L 63 της 6.3.2002, σ. 26.

(7) Δεν έχουν αναφερθεί συνταγματικές απαιτήσεις.